Jy kan sani2c solo aanpak | Netwerk24
Jy kan sani2c solo aanpak
21 Februarie 2020 12:52
Die gewilde KAP sani2c-bergfietsmarathon kan nou ook as 'n solo-ryer gery word; dis nie net meer spanne wat kan deelneem nie.
Die Umkomaas-vallei is een van die mooiste plekke waar jy in jou lewe sal fietsry. Foto: KELVIN TRAUTMAN
Die organiseerders van die sani2c was nog altyd ingestel op die deelnemers se behoeftes.
Vanweë die groot vraag is die besluit geneem dat ryers ook nou solo mag deelneem aan vanjaar se byeenkomste, wat op 12 tot 14 Mei (Trail), 13 tot 15 Mei (Adventure) en 14 tot 16 Mei (Race) plaasvind. Al die inskrywings vir die Adventure is egter reeds uitverkoop.
Die KAP sani2c is 'n driedag- byeenkoms wat oor 263 km strek deur die mooiste dele van die suidelike Drakensberge, deur plase, woude, 'n natuurreservaat, asook suikerrietlande tot by die see in Scottburgh. Die ren is bekend om die skouspelagtige "Umko Drop", 'n 40 km lange afdraande in die Umkomaas-vallei af en dan die gevreesde "Iconic Climb" daaruit.
Vir nader inligting, besoek hul webwerf op sani2c.co.za of facebook op sani2c, Twitter: _sani2c en instagram: _sani2c.